CELEX: 32006R0996
Language: sk
Date: 2006-06-29 00:00:00
Title: Nariadenie Komisie (ES) č. 996/2006 z  29. júna 2006 , ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

1.7.2006   
            
            
               SK
            
            
               Úradný vestník Európskej únie
            
            
               L 179/26
            
         
      NARIADENIE KOMISIE (ES) č. 996/2006
   z 29. júna 2006,
   ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom stabilizovať trhy a zabezpečiť primeranú životnú úroveň pre osoby pracujúce v poľnohospodárstve v rámci sektora cukru sa uskutočnilo dôkladné prehodnotenie spoločnej organizácie trhu v sektore cukru.
            
         
               (2)
            
            
               Na základe tohto vývoja sa nariadenie Rady (ES) č. 1260/2001 (2) o spoločnej organizácii trhov v sektore cukru zrušilo a nahradilo nariadením Rady (ES) č. 318/2006 (3).
            
         
               (3)
            
            
               Nariadením Rady (ES) č. 318/2006 sa vyžaduje zrevidovať doplnkovú poznámku 2 ku kapitole 17 kombinovanej nomenklatúry ustanovenú v prílohe I k nariadeniu (EHS) č. 2658/87.
            
         
               (4)
            
            
               Nariadenie (EHS) č. 2658/87 by sa malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Príloha I k nariadeniu (EHS) č. 2658/87 sa týmto mení a dopĺňa podľa prílohy.
   Článok 2
   Toto nariadenie nadobúda účinnosť 1. júla 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. júna 2006
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 838/2006 (Ú. v. EÚ L 154, 8.6.2006, s. 1).
   
      (2)  Ú. v. EÚ L 178, 30.6.2004, s. 1.
   
      (3)  Ú. v. EÚ L 58, 28.2.2006, s. 1.
   
      PRÍLOHA
      V kapitole 17 prílohy I k nariadeniu (EHS) č. 2658/87 sa doplnková poznámka 2 mení a dopĺňa takto:
      
         
                     „2.
                  
                  
                     Colná sadzba uplatniteľná na surový cukor podpoložiek 1701 11 10 a 1701 12 10, ktorého výťažnosť stanovená podľa prílohy I bodu III nariadenia Rady (ES) č. 318/2006 je iná ako 92 %, sa stanovuje nasledujúcim spôsobom:
                     príslušná sadzba sa vynásobí opravným koeficientom, ktorý sa získa vydelením percentuálnej výťažnosti stanovenej podľa vyššie uvedených ustanovení číslom 92.“